STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.16 | 2020.gada 5.oktobrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Aizsardzības ministrijas pārstāvis | − | E.Severs |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | A.Šķēle |
| Ekonomikas ministrijas pārstāve | − | G.Ozola |
| Ekonomikas ministrijas pārstāve | − | I.Kalniņa |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | A.Kerls |
| Kultūras ministrijas valsts sekretāre | − | D.Vilsone |
| Kultūras ministrijas pārstāve | − | K.Liepiņa |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre |  | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas valsts sekretārs | − | E.Balševics |
| Zemkopības ministrijas valsts sekretāre | − | D.Lucaua |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Latvijas Investīciju un attīstības aģentūras pārstāvis | − | F.Tālbergs |
| Valsts policijas pārstāvis | − | A.Grišins |
| Valsts robežsardzes priekšnieks | − | A.Rogozins |
| Kuldīgas pašvaldības policijas priekšnieks | − | K.Šabāns |
| Daugavpils pilsētas domes pārstāve  | − | L.Jankovska |
| Kuldīgas novada domes priekšsēdētāja | − | I.Bērziņa |
| Valsts ugunsdzēsības un glābšanas dienesta pārstāvji |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī un par iedzīvotāju testēšanas kapacitāti, kā arī Izglītības un zinātnes ministrijas pārstāves sniegto informāciju par saslimstības rādītājiem izglītības iestādēs.
2. Labklājības ministrijai izskatīšanai kādā no nākamajām sēdēm sagatavot jautājumu par iespējamo valsts atbalstu vecākiem (piemēram, slimības pabalsti), ja izglītības process tiek organizēts attālināti un bērni paliek bez uzraudzības.
3. Pieņem zināšanai Kuldīgas pašvaldības un Daugavpils pašvaldības pārstāvju sniegto informāciju par Covid-19 epidemioloģisko situāciju Kuldīgā un Daugavpilī (situācija tiek kontrolēta un pretepidēmijas pasākumi kopumā tiek ievēroti).
4. Pieņem zināšanai Iekšlietu ministrijas un Satiksmes ministrijas pārstāvju sniegto informāciju par Informācijas sistēmas, lai uzraudzītu personas, kurām noteikta mājas karantīna vai izolācija, izstrādes un ieviešanas progresu, un to, ka sistēma atbilstoši plānotajam būs pilnībā gatava lietošanai ar 2020.gada 12.oktobri.
5. Pieņemt zināšanai Veselības ministrijas pārstāves un Izglītības un zinātnes ministrijas pārstāvju sniegto informāciju par Covid-19 epidemioloģisko pasākumu ievērošanu sporta pasākumu laikā, kā arī par distancēšanās prasību ievērošanu skatītājiem.
6. Izglītības un zinātnes ministrijai atkārtoti aicināt sporta pasākumu rīkotājus stingri ievērot noteiktos ierobežojumus pasākumu organizēšanā un norisē.
7. Izglītības un zinātnes ministrijai kopīgi ar Veselības ministriju izvērtēt nepieciešamību sagatavot normatīvo regulējumu sporta pasākumu organizēšanas ierobežošanai un drošības prasību palielināšanai.
8. Konceptuāli atbalstīt Aizsardzības ministrijas sagatavoto grozījumu Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" iesniegšanu izskatīšanai Ministru kabineta sēdē.
9. Neatbalstīt Ekonomikas ministrijas sagatavoto grozījumu Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" iesniegšanu izskatīšanai Ministru kabineta sēdē. Ekonomikas ministrijai precizēt noteikumu projekta un anotācijas redakciju atbilstoši sēdes laikā izteiktajiem komentāriem un iesniegt to izskatīšanai nākamajā koordinācijas grupas sēdē.
10. Konceptuāli atbalstīt Satiksmes ministrijas sagatavoto noteikumu projektu par grozījumiem Ministru kabineta 2012.gada 28.augusta noteikumos Nr.599 "Sabiedriskā transporta pakalpojumu sniegšanas un izmantošanas kārtība" iesniegšanu izskatīšanai Ministru kabineta 2020.gada 6.oktobra sēdē. Satiksmes ministrijai precizēt noteikumu projekta redakciju atbilstoši sēdes laikā izteiktajiem komentāriem un precizēto noteikumu projektu nosūtīt Tieslietu ministrijai, Izglītības un zinātnes ministrijai un Valsts kancelejai atkārtotai izvērtēšanai.
11. Ņemot vērā, ka Latvijā strauji pieaug saslimstība ar Covid-19, aicināt valsts un pašvaldības iestādes, kā arī privātos uzņēmumus, darbu iespēju robežās organizēt attālināti, nerīkot klātienē tādas sanāksmes, kurās piedalās vairāk par 3 dalībniekiem, un sanāksmju organizēšanai maksimāli izmantot informācijas un komunikācijas tehnoloģijas.

Sēdi slēdz plkst. 16.45

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu